KOMMISSIONENS FORORDNING (EF) Nr. 1528/96 af 30. juli 1996 om interventionsorganernes overtagelse af uafskallet ris og om fastsættelse af korrektionsbeløb samt tillæg og fradrag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), særlig artikel 8, og

ud fra følgende betragtninger:

I henhold til ovennævnte artikel skal der fastsættes gennemførelsesbestemmelser til artikel 4 og 5 i forordning (EF) nr. 3072/95 efter proceduren i forordningens artikel 22, uden at Rådet vedtager generelle regler, hvilket afviger fra, hvad der tidligere blev fastsat ved Rådets forordning (EØF) nr. 1418/76 (2), senest ændret ved forordning (EF) nr. 3072/95;

bestemmelserne i ovennævnte artikel 4 og 5 svarer i vid udstrækning til dem, der gælder for ordningen med interventionsovertagelse og til de særlige foranstaltninger, der skal forebygge omfattende tilførsler til intervention; artikel 5 supplerer dog sidstnævnte ordning med foranstaltninger, der skal afhjælpe mangel på uafskallet ris, der skyldes naturbegivenheder;

ved Rådets forordning (EF) nr. 3073/95 (3) er der fastlagt en standardkvalitet, som interventionsprisen fastsættes for, idet de krav, der gjaldt under den tidligere ordning, er blevet skærpet;

de bestemmelser om interventionsopkøb, der tidligere var fastsat ved Rådets forordning (EØF) nr. 1424/76 (4) og (EØF) nr. 1425/76 (5), ophævet ved forordning (EF) nr. 3072/95, bør derfor erstattes af nærværende ordning, som samtidig indeholder justeringer og præciseringer i det fornødne omfang; på samme måde erstattes de foranstaltninger, som er fastsat ved Kommissionens forordning nr. 470/67/EØF (6), senest ændret ved forordning (EØF) nr. 3528/92 (7); sidstnævnte forordning bør derfor ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Enhver indehaver af ensartede partier på mindst 20 tons uafskallet ris, der er høstet i Fællesskabet, kan tilbyde interventionsorganet denne ris.

Interventionsorganet kan dog fastsætte en større minimumsmængde.

Artikel 2

1. Den uafskallede ris skal være af sund og sædvanlig handelskvalitet for at blive antaget til intervention.

2. Uafskallet ris anses for at være af sund og sædvanlig handelskvalitet, når den har sund lugt og er fri for levende insekter, og når:

- vandindholdet ikke overstiger 15 %

- udbyttet ved forarbejdning ikke ligger mere end 14 % under de grundudbytter, der er anført i bilag II

- andelen af defekte korn ikke overstiger følgende maksimumsværdier.

>TABELPOSITION>

- radioaktiviteten ikke overskrider de tilladte maksimumsværdier, der er fastsat i EF-bestemmelserne. Omfanget af den radioaktive kontamination kontrolleres kun, hvis situationen kræver det, og i den nødvendige periode. Om nødvendigt fastsættes varigheden og omfanget af kontrolforanstaltningerne efter proceduren i artikel 22 i forordning (EF) nr. 3072/95.

3. Uafskallet ris, hvis procentdel af forskellige urenheder overstiger 0,1 %, kan kun opkøbes til intervention ved en nedsættelse af interventionsprisen med 0,02 % for hver yderligere afvigelse på 0,01 % (ved »forskellige urenheder« forstås fremmedlegemer, der består af uspiselige mineralske eller vegetabilske stoffer, såfremt de ikke er giftige, og spiseligt fremmed korn eller dele af spiseligt fremmed korn).

Artikel 3

1. Overstiger vandindholdet i den uafskallede ris, der er tilbudt til intervention, det indhold, som er lagt til grund for standardkvaliteten af uafskallet ris, bestemmes fradragene efter bilag I.

2. Afviger udbyttet ved forarbejdning af ris, der er tilbudt til intervention, fra det i bilag II, del B, anførte grundudbytte ved arbejdning for den pågældende sort, bestemmes fradragene efter bilag II, del A.

3. Overstiger de defekte korn i den uafskallede ris, der er tilbudt til intervention, de tolerancer, der gælder for standardkvaliteten af uafskallet ris, bestemmes fradragene efter bilag III.

4. Ovennævnte tillæg og fradrag beregnes under anvendelse af de i bilagene anførte procentsatser på den interventionspris, der gælder ved høstårets begyndelse.

Artikel 4

1. Ethvert tilbud om salg til intervention skal indgives skriftligt til interventionsorganet og skal navnlig indeholde følgende:

- tilbudsgiverens navn

- oplagringsstedet for den tilbudte ris

- risens mængde, vigtigste kendetegn og høstår

- det interventionscenter, som tilbuddet gælder for.

Endvidere skal tilbuddet omfatte en erklæring om, at produktet er af EF-oprindelse.

Dog kan interventionsorganet anse, at et tilbud, der er indgivet i en anden skriftlig form, f.eks. via telekommunikation, kan antages til behandling, hvis det indeholder alle ovennævnte angivelser.

2. Interventionsorganets antagelse af tilbud sker straks og under angivelse af de nødvendige enkeltheder vedrørende overtagelsesbetingelserne. Indsigelse mod disse betingelser kan kun rejses inden for 48 timer, efter at meddelelsen om antagelse er modtaget.

3. Den pris, der skal betales sælgeren, er den, der er fastsat i henhold til artikel 4, stk. 2, i forordning (EF) nr. 3072/95, for en vare franko lager, ikke aflæsset, og som gælder for den måned, der ved tilbuddets antagelse er anført som leveringsmåned, og under hensyntagen til de i bilag I-IV anførte tillæg og fradrag.

4. Betaling sker mellem den 30. og den 35. dag efter påbegyndelsen af overtagelsen, jf. artikel 7, stk. 3, i denne forordning.

Artikel 5

1. Interventionstilbuddene skal i henhold til artikel 4 i forordning (EF) nr. 3072/95 afgives til interventionsorganet for et handelscenter, der udvælges blandt de tre handelscentre, som ligger nærmest det sted, hvor den uafskallede ris befinder sig på tidspunktet for tilbuddet.

2. Ved de nærmest liggende handelscentre forstås de handelscentre, til hvilke den uafskallede ris kan befordres med de laveste omkostninger. Disse omkostninger bestemmes af interventionsorganet.

Artikel 6

1. Interventionsorganet bestemmer stedet, hvor den uafskallede ris overtages.

2. Interventionsorganet kan vælge ikke at overtage den uafskallede ris på det af sælgeren udpegede handelscenter, men på det sted, hvor risen befinder sig. I så fald er den pris, der skal betales, lig med den i artikel 4, stk. 2, i forordning (EF) nr. 3072/95 nævnte pris, som gælder for det af sælgeren udpegede handelscenter, med fradrag af de mest fordelagtige transportomkostninger fra det sted, hvor den uafskallede ris befinder sig på tidspunktet for tilbuddet, til dette handelscenter. Disse omkostninger bestemmes af interventionsorganet.

3. Overtager interventionsorganet hverken den uafskallede ris på det af sælgeren udpegede handelscenter eller på det sted, hvor risen befinder sig på tidspunktet for tilbuddet, bærer interventionsorganet transportomkostningerne fra det sted, hvor den uafskallede ris befinder sig, til det sted, hvor den overtages. I dette tilfælde bestemmes den pris, der skal betales sælgeren, i overensstemmelse med stk. 2.

Artikel 7

1. Tidspunktet for overtagelsen fastsættes af interventionsorganet. Den faktiske levering skal ske senest ved udgangen af den anden måned efter den måned, hvor tilbuddet er modtaget, uden at levering dog kan finde sted efter den 31. august i det pågældende produktionsår undtagen i tilfælde af force majeure.

2. Interventionsorganets faktiske overtagelse sker under tilstedeværelse af sælgeren eller af dennes befuldmægtigede repræsentanter.

3. Interventionsorganets overtagelse af den ris, der er tilbudt, sker, når mængden og de kendetegn, der er fastsat som mindsteværdier i artikel 1 og 2, er konstateret af organet eller dettes repræsentant for hele partiet.

4. Kvalitetskendetegnene konstateres på grundlag af en repræsentativ prøve af det tilbudte parti, sammensat af prøver, der er udtaget med en hyppighed for hver levering på mindst en udtagning pr. ti tons.

5. Interventionsorganet lader foretage en analyse af de udtagne prøvers fysiske kendetegn.

Hvis analysen viser, at den tilbudte ris ikke svarer til den minimumskvalitet, der kræves for intervention, tilbagetages risen for tilbudsgiverens regning. I så tilfælde påhviler oplagringsomkostningerne tilbudsgiveren fra det tidspunkt, hvor resultatet af nævnte analyse blev meddelt ham, undtagen hvis han får medhold ved den i stk. 6 fastsatte procedure.

6. Kan der ikke opnås enighed om kvaliteten af og kendetegnene ved den tilbudte uafskallede ris, forelægges prøver, der er udtaget i begge parters nærværelse, til analyse i et laboratorium, der er godkendt af de kompetente myndigheder. Resultaterne af denne analyse er afgørende, og de hermed forbundne udgifter afholdes af den tabende part.

7. Interventionsorganet udfærdiger en overtagelsesattest for hvert tilbud. Det anfører:

- datoen for kontrollen af den mængde og de kendetegn, der er fastsat som mindsteværdier

- den leverede vægt

- antallet af prøver, der er udtaget for at tilvejebringe den repræsentative prøve

- de konstaterede fysiske kendetegn.

8. Sælgeren og interventionsorganet kan lade sig repræsentere af deres respektive befuldmægtigede repræsentanter.

Artikel 8

Interventionsorganerne fastsætter i fornødent omfang sådanne yderligere bestemmelser med hensyn til fremgangsmåde og overtagelse, som er forenelige med denne forordnings bestemmelser, for at der kan tages hensyn til særlige forhold, der gør sig gældende i den pågældende medlemsstat.

Artikel 9

Forordning nr. 470/67/EØF ophæves.

Artikel 10

Denne forordning træder i kraft den 1. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 329 af 30. 12. 1995, s. 18.

(2) EFT nr. L 166 af 25. 6. 1976, s. 1.

(3) EFT nr. L 329 af 30. 12. 1995, s. 33.

(4) EFT nr. L 166 af 25. 6. 1976, s. 24.

(5) EFT nr. L 166 af 25. 6. 1976, s. 26.

(6) EFT nr. L 204 af 24. 8. 1967, s. 8.

(7) EFT nr. L 358 af 8. 12. 1992, s. 6.

BILAG I

FRADRAG FOR VANDINDHOLD

Høståret 1996/97

>TABELPOSITION>

Fra 1997/98

>TABELPOSITION>

BILAG II

A. Tillæg og fradrag på grundlag af udbyttet ved forarbejdning

>TABELPOSITION>

B. Grundudbytte ved forarbejdning

>TABELPOSITION>

BILAG III

FRADRAG FOR DEFEKTE KORN

Høståret 1996/97

>TABELPOSITION>

Fra 1997/98

>TABELPOSITION>